Dispare iMac Pro, lansat în 2017. Când ar putea să apară pe piață următorul iMac.
Apple a renunțat să mai fabrice computerul iMac Pro, lansat în 2017. Versiunea cea mai scumpă cu 32GB de RAM și 1TB SSD costă 4.999 de dolari. Este un semn că Apple va lansa un nou model de iMac.
Înainte să vină un produs nou, trebuie să dispară cel vechi. Asta se întâmplă cu iMac Pro de la Apple.Ultimul model de iMac Pro, lansat în 2017, nu va mai fi fabricat. Doritorii vor putea să mai cumpere doar unitățile care există deja în stoc. Pentru alternativa la PC-urile cu Windows trebuie să fii pregătit: poate costa și 5.000 de dolari.Viitoarea versiune poate fi și mai scumpă. Zvonurile spun că va avea un nou design și un nou procesor.Daniel, un român stabilit în UK, care a creat o comunitate cu peste 1 milion de fani pe Youtube, spune că în iunie ar fi lansarea următorului iMac.Daniel Rotar, tech youtuber: "Așa spune că asta (luna iunie, la WWDC) este varianta cea mai probabilă pentru lansare. Desigur există și opțiunea ca Apple să lanseze la o dată aleasă aleatoriu noul iMac. Dar nu știu ce să zic. O schimbare de design majoră ca aceasta, și luați în calcul că așa ceva nu s-a mai întâmplat din 2012, merită un eveniment propriu“.